MESTO DUNAJSKÁ STREDA- DUNASZERDAHELY VÁROS
Mestský úrad  – Városi hivatal
Hlavná 50/16, 929 01 Dunajská Streda
VÝZVA NA PREDLOŽENIE CENOVEJ PONUKY
Zákazka nebežného charakteru podľa § 9 ods. 9. zákona č. 25/2006 Z. z. o verejnom obstarávaní a o zmene a doplnení  niektorých zákonov v znení neskorších predpisov na zabezpečenie služieb „Výber poskytovateľa internetu, káblovej televízie a verejnej telefónnej siete a napojenie existujúceho elektronického zabezpečovacieho systému na pult centrálnej ochrany mestskej polície".

1. Identifikácia obstarávateľa:
Názov:	Mesto Dunajská Streda
Adresa:	Hlavná 50/16, 929 01 Dunajská Streda
Zastúpený:	JUDr. Zoltán Hájos, primátor mesta Dunajská Streda
IČO:	00305383
DIČ:	2021129968

2. Typ zmluvy: 
Rámcová dohoda podľa § 269 ods. 2 a nasl. Obchodného zákonníka (Na základe rámcovej dohody sa uzavrú čiastkové zmluvy podľa harmonogramu uvedeného v prílohe č. 4 tejto výzvy.)

3. Miesto dodania predmetu zákazky:  
Mestský úrad Dunajská Streda - Hlavná 50/16, 929 01 Dunajská Streda,
Mestská polícia v Dunajskej Strede - Alžbetínske námestie 1203, 929 01 Dunajská Streda,
Materská škola Eleka Benedeka - Alžbetínske námestia 323/3, 929 01 Dunajská Streda,
Materská škola Komenského ulica - Komenského 357/2, 929 01 Dunajská Streda,
Materská škola Námestie SNP - Námestie SNP 187/11, 929 01 Dunajská Streda,
Materská škola Námestie priateľstva - Námestie Priateľstva 2173/27, 929 01 Dunajská Streda,
Materská škola Rybný trh - Rybný trh 14, 929 01 Dunajská Streda,
Materská škola Ružový háj - Ružový háj 1359/19, 929 01 Dunajská Streda,
Materská škola Széchényiho ulica - Széchenyiho ulica 1999/9, 929 01 Dunajská Streda,
Materská škola Októbrová ulica - Októbrová ulica 939/47, 929 01 Dunajská Streda,
Materská škola Jesenského ulica - Jesenského ulica 910/10, 929 01 Dunajská Streda,
Denné centrum – Dom zväzov a dôchodcov - Trhovisko 825/8, 929 01 Dunajská Streda,
Centrum sociálnej starostlivosti - Komenského ulica 359/33, 929 01 Dunajská Streda.

4. Podrobný opis predmetu zákazky a jeho obsah:
Predmetom zákazky je výber poskytovateľa internetu, káblovej televízie a verejnej telefónnej siete, ktorý je zároveň spôsobilý napojiť existujúci elektronický zabezpečovací systém na pult centrálnej ochrany mestskej polície. Minimálne technické parametre predmetu zákazky sú popísané v prílohe č. 1 tejto výzvy. Výber poskytovateľa sa uskutoční na základe výsledkov verejného obstarávania. Po ukončení verejného obstarávania sa uzavrie rámcová dohoda s úspešným uchádzačom a následne jednotlivé čiastkové zmluvy podľa prílohy č. 4 tejto výzvy.

5. Kód CPV:
Hlavný slovník: 64200000-8 (Telekomunikačné služby), 72400000-4 (Internetové služby), 92232000-6 (Káblová televízia)

6. Podmienky účasti:
Podmienky účasti týkajúce sa osobného postavenia podľa § 26 ods. 2 písm. a) zákona o verejnom obstarávaní:
6.1 Predložiť doklad o oprávnení podnikať v predmete zákazky ako originál, resp. úradne overenú kópiu nie staršiu ako 3 mesiace ku dňu uplynutia lehoty na predkladanie ponúk.

Podmienky účasti týkajúce sa technickej alebo odbornej spôsobilosti podľa § 28 ods. 1 písm. a) zákona o verejnom obstarávaní:
6.2 Uchádzač je povinný predložiť zoznam minimálne jednej referencie o poskytovaní služieb rovnakého alebo podobného charakteru ako predmet zákazky za obdobie predchádzajúcich 36 mesiacov, ktorej hodnota bola minimálne 19.900,00 € bez DPH. Referencia má byť poskytnutá vo forme: Meno/názov odberateľa, sídlo odberateľa, IČO odberateľa, kontaktná osoba odberateľa (titul, meno, priezvisko, funkcia, telefónne číslo, e-mailová adresa), hodnota plnenia s DPH, resp. konečná cena plnenia. Referencia nemusí byť overená a parafovaná odberateľom.

7. Zmluvná cena:
Pri stanovení zmluvnej ceny záujemca vychádza z opisu predmetu zákazky a z minimálnej technickej špecifikácie predmetu zákazky uvedenej v prílohe č. 1 tejto výzvy.

8. Variantné riešenia:
Nie.

9. Lehota na dodanie predmetu zákazky: 
Rámcová dohoda sa uzavrie na obdobie 24 mesiacov počnúc dňom nadobudnutia jej účinnosti. Čiastkové zmluvy sa uzavrú podľa prílohy č. 4 tejto výzvy.

10. Hlavné podmienky financovania a platobné podmienky
Predmet zákazky bude financovaný z rozpočtu mesta Dunajská Streda. Verejný obstarávateľ neposkytne preddavok ani zálohu na plnenie predmetu zmluvy. Úspešný uchádzač bude fakturovať za poskytnuté služby mesačne. Úhrada faktúry za poskytnuté služby bude vykonaná v lehote do 30 dní odo dňa riadneho doručenia faktúry objednávateľovi.

11. Pokyn k predloženiu ponuky:
Predložená ponuka musí byť pevne zviazaná, každá strana musí byť očíslovaná a parafovaná štatutárnym zástupcom uchádzača. Ponuka má obsahovať:
1.	Identifikáciu uchádzača (obchodné meno, sídlo/adresa, IČO, DIČ, IČ pre DPH, bankové spojenie v tvare BIC, číslo účtu v tvare IBAN, telefónne číslo, e-mail kontaktnej osoby)
2.	Doklad o oprávnení podnikať v zmysle bodu č. 6.1 tejto výzvy.
3.	Zoznam referencií v zmysle bodu č. 6.2 tejto výzvy.
4.	Cenovú ponuku – vyplnená príloha č. 2 tejto výzvy. Uchádzač je povinný dodať ním vyplnenú cenovú ponuku aj v elektronickej verzii na CD/DVD nosiči vo formáte *.rtf.
5.	Čestné vyhlásenie – vyplnená príloha č. 3 tejto výzvy.
6.  Uchádzačom parafovaný a pečiatkou uchádzača opatrený Návrh Rámcovej dohody o poskytovaní služieb v písomnej podobe – príloha č. 5 tejto výzvy.
7.  Uchádzačom parafovaný a pečiatkou uchádzača opatrený „Podrobný návrh plnenia predmetu zákazky“, opisujúci spôsob splnenia predmetu zákazky podľa požiadaviek verejného obstarávateľa definovaných v prílohe č. 1. Uchádzač je povinný dodať ním vypracovaný „Podrobný návrh plnenia predmetu zákazky“ aj v elektronickej verzii na CD/DVD nosiči vo formáte *.rtf.

Ponuky sa predkladajú v 1 originálnej verzii.

12. Kritéria na hodnotenie ponúk:
Kritériom na hodnotenie ponúk bude najnižšia (konečná*) cena.
*konečná cena je pre platiteľov DPH cena s DPH, pre neplatiteľov DPH cena bez DPH

13. Lehota a miesto na predkladanie ponúk:
Ponuky je potrebné doručiť prostredníctvom služby na adresu uvedenú v bode 1 alebo osobne na podateľňu Mestského úradu v Dunajskej Strede, Hlavná 50/16, 929 01 Dunajská Streda, 1. poschodie, kancelária č. 218, v termíne do 25.08.2014 do 10:00 hod. Na obálke je potrebné uviesť:
1. „NEOTVÁRAŤ, verejná súťaž“.
2. Názov predmetu obstarávania „Výber poskytovateľa internetu, káblovej televízie a verejnej telefónnej siete a napojenie existujúceho elektronického zabezpečovacieho systému na pult centrálnej ochrany mestskej polície“.
3. Identifikačné údaje uchádzača v tvare: obchodné meno, sídlo/miesto podnikania a IČO.
4. Meno kontaktnej osoby (Mgr. Marián Herceg).
Ponuky sa predkladajú v slovenskom jazyku a v mene EURO. 

14. Lehota viazanosti ponúk:
do 30.09.2014

15. Ďalšie informácie:
Verejný obstarávateľ vyčlenil max. 19.900,00 € bez DPH na predmet zákazky (na obdobie 2 rokov). V prípade, že najnižšia cenová ponuka presiahne predpokladaný rozpočet verejného obstarávateľa vyhradený na tento účel, verejný obstarávateľ si vyhradzuje právo rokovať o podmienkach uzavretia rámcovej dohody, resp. neuzavrieť rámcovú dohodu na predmet zákazky a zrušiť verejné obstarávanie.
Verejný obstarávateľ požaduje, aby bolo pripojenie a odpojenie organizačných zložiek verejného obstarávateľa (IP adries a liniek) bez poplatku/pokuty.

16. Kontaktná osoba
Za vecné otázky:
Géza Hodosy
E-mail: admin@dunstreda.eu 

Mgr. Marián Herceg
E-mail: marian.herceg@dunstreda.eu

Za procesnú stránku:
Ing. Zsuzsanna Andrássy, PhD. 
E-mail: vo@3connect.sk   

Dátum: 18.08.2014					

Ing. Zsuzsanna Andrássy PhD.
Odborne spôsobilá osoba splnomocnená na výkon VO

                                                                                        

Dátum zverejnenia výzvy: 18.08.2014
Termín na predkladanie ponúk: 25.08.2014, 10:00 hod.

Prílohy:
1) Príloha č. 1 - Minimálna technická špecifikácia predmetu zákazky,
2) Príloha č. 2 – Cenová ponuka (vzor),
3) Príloha č. 3 – Čestné vyhlásenie,
4) Príloha č. 4 -  Harmonogram uzavretia čiastkových zmlúv na základe Rámcovej dohody o poskytovaní služieb,
5) Príloha č. 5 – Návrh Rámcovej dohody o poskytovaní služieb;